OzLabs/hebrew-wiki-articles huggingface dataset:
ג'ונתן בוטינלי

ג'ונתן פבלו בוטינלי (בספרדית: Jonathan Pablo Bottinelli; נולד ב-14 בספטמבר 1984 בבואנוס איירס, ארגנטינה) הוא כדורגלן ארגנטינאי המשחק בשורות ארסנאל דה סרנדי. בוטינלי, המשחק הן כבלם וכמגן שמאלי, מחזיק בדרכון איטלקי. אחיו הצעיר דריו כדורגלן גם הוא.

== קריירה ==
בוטינלי החל לשחק במחלקת הנוער של סן לורנסו ועבר לקבוצה הבוגרת ב-2002. באותה שנה הוא נמנה עם הסגל שזכה בגביע הסוד אמריקנה והפך לשחקן הרכב. ב-2007 הוא היה מהשחקנים של הקבוצה אשר זכתה באליפות הקלאוסורה, יכולתו במהלך הטורניר הביאה להתעניינות מצידן של מספר קבוצות מאירופה.

ב-10 באוגוסט 2008 פרסמה סמפדוריה האיטלקית על כך שרכשה את כרטיסו של השחקן תמורת 3 מיליון אירו. ב-26 ביולי 2012 קבוצת ריבר פלייט פרסמה על כך שקנתה את השחקן תמורת 2 מיליון דולר. בתחילת 2014 הושאל לקבוצת אוניברסידד קאתוליקה מליגת העל הצ'יליאנית ובאוגוסט 2014 עבר ללאון מליגת העל המקסיקנית אך שוחרר ממנה בקיץ 2015. בינואר 2016 הצטרף לארסנאל דה סארנדי.

=== נבחרת ===
בוטינלי נחשב מהשחקנים הבולטים בנבחרות הצעירות של ארגנטינה. באפריל 2007 ערך בוטינלי את הופעת הבכורה במדי הנבחרת הבוגרת במשחק ההכנה לקופה אמריקה מול נבחרת צ'ילה.

== תארים ==
* סן לורנסו - גביע סודאמריקנה (2002), אליפות ארגנטינה (קלאוסורה 2007)

==קישורים חיצוניים==

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:מגני כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני סן לורנסו
קטגוריה:כדורגלני סמפדוריה
קטגוריה:כדורגלני ריבר פלייט
קטגוריה:כדורגלני אוניברסידד קאתוליקה
קטגוריה:כדורגלני לאון
קטגוריה:כדורגלני אוניון (סנטה פה)
קטגוריה:כדורגלני ארסנאל דה סרנדי
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-1984
רוברטו סוסה

רוברטו קרלוס סוסה (בספרדית: Roberto Carlos Sosa; נולד ב-24 בינואר 1975 בסנטה רוסה שבפרובינציית לה פמפה, ארגנטינה) הוא כדורגלן עבר ארגנטינאי ששיחק כחלוץ.

== קריירה ==
סוסה החל לשחק בקבוצת חימנסיה לה פלאטה, אחת משתי הקבוצות הבכירות של העיר לה פלאטה. הוא ערך את הופעת הבכורה בקבוצה ב-1995 ושיחק בשורותיה עד 1998. בשנה האחרונה שלו בקבוצה כבש סוסה 28 שערים ב-38 משחקים, דבר אשר הביא לרכישת כרטיסו על ידי אודינזה מהסרייה א'.

=== אודינזה ===
הוא שיחק 4 עונות באודינזה והצטיין בזכות גובהו וחוסנו הפיסי, הוא כבש עבור הקבוצה 33 שערים ב-104 הופעותיו בליגה. ב-2002, אחרי שהפך לשחקן מחליף באודינזה, חזר סוסה לארגנטינה, תחילה לבוקה ג'וניורס בה לא הצליח ואחריה לחימנסיה לה פלאטה בה שיחק עד 2003 בטרם חזר בשנית לאיטליה.

=== נאפולי ===
בעונת 2003-2004 הוא שיחק באסקולי ובמסינה מהסרייה ב' ללא הצלחה יתרה, בסוף העונה חתם סוסה בנאפולי, מהמועדונים המפורסמים של איטליה, אשר הורדה לליגה השלישית לאחר שפשטה את הרגל. המעבר לנאפולי היה מוצלח, לצד הצלחתו על המגרש, הפך סוסה לאחד מחביבי הקהל הנפוליטני הנחשב לאחד מהחמים והטובים באיטליה. במהלך עונת 2005-06 זכה סוסה ללבוש בפעם האחרונה את החולצה מספר 10 אשר נגנזה במטרה להוקיר את תרומתו של דייגו מרדונה לקבוצה, באותו משחק כבש סוסה שער שלאחריו פרץ בבכי. במהלך מרץ 2008 הצהיר סוסה על רצונו לעזוב את הקבוצה ולפנות מקום לשחקנים צעירים בסוף העונה. לבסוף החליט סוסה לחתום בחימנסיה לה פלאטה, הקבוצה בה החל את הקריירה.

==קישורים חיצוניים==

קטגוריה:כדורגלני חימנסיה לה פלאטה
קטגוריה:כדורגלני אודינזה
קטגוריה:כדורגלני בוקה ג'וניורס
קטגוריה:כדורגלני אסקולי
קטגוריה:כדורגלני מסינה
קטגוריה:כדורגלני נאפולי
קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:ארגנטינאים שנולדו ב-1975
פאבלו לדסמה

פאבלו מרטין לדסמה (בספרדית: Pablo Martín Ledesma; נולד ב-2 באפריל 1984 בלה פלדה שבפרובינציית קורדובה, ארגנטינה) הוא כדורגלן ארגנטינאי-איטלקי המשחק בעמדת הקשר בפטרונטו. לזכותו שתי הופעות במדי נבחרת ארגנטינה.

לדסמה החל לשחק בטאז'רס, מהקבוצות הבכירות של העיר קורדובה. אחרי עונה אחת בה שיחק שני משחקים, עבר לדסמה לבוקה ג'וניורס, מקבוצות הפאר של דרום אמריקה. הוא ערך את הופעת הבכורה במדי הקבוצה ב-12 ביולי 2003.

בוקה, בהשתתפותו של לדסמה זכתה בשלוש אליפויות, בגביע ליברטדורס, שני גביעי סודאמריקנה ובשני גביעי רקופה סודאמריקנה. ב-15 באפריל 2007 כבש לדסמה בדרבי מול ריבר פלייט שער לאחר 50 שניות מהפתיחה, שער שנחשב למהיר בתולדות משחקי הדרבי בין שתי הקבוצות.

ב-1 ביולי 2008 פרסמה קטניה מהסרייה א' על כך שהיא רכשה את כרטיסו של לדסמה.

בשנת 2012 חזר לדסמה לבוקה ג'וניורס. בינואר 2015 עבר לאתלטיקו קולון.

לדסמה הופיע במדי נבחרת ארגנטינה באפריל 2007 במשחק ההכנה לקראת הקופה אמריקה מול צ'ילה.

== קישורים חיצוניים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני טאז'רס (קורדובה)
קטגוריה:כדורגלני בוקה ג'וניורס
קטגוריה:כדורגלני קטניה
קטגוריה:כדורגלני אתלטיקו קולון
קטגוריה:כדורגלני פטרונטו
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-1984
פיזה (נפה)

נפת פיזה (באיטלקית: Provincia di Pisa) היא נפה במחוז טוסקנה שבאיטליה. היא משתרעת על שטח של 2,448 קמ"ר, ובשנת 2005 התגוררו בה 394,101 נפש. בירתה של הנפה בעיר פיזה. 

הנפה גובלת בנפת לוקה במחוז טוסקנה בצפון, בנפת פירנצה ובנפת סיינה במחוז טוסקנה במזרח, בנפת גרוסטו במחוז טוסקנה בדרום, בנפת ליבורנו במחוז טוסקנה במערב.

==ראו גם==
* יהדות פיזה

==קישורים חיצוניים==

* 

קטגוריה:טוסקנה: נפות
פיסטויה (נפה)

נפת פיסטויה (באיטלקית: Provincia di Pistoia) היא נפה במחוז טוסקנה שבאיטליה. היא משתרעת על שטח של 965 קמ"ר, ובשנת 2004 התגוררו בה 268,503 נפש. בירתה של הנפה בעיר פיסטויה. 

הנפה גובלת בנפת מודנה ובנפת בולוניה במחוז אמיליה-רומאניה בצפון, בנפת פראטו במחוז טוסקנה במזרח, בנפת פירנצה במחוז טוסקנה בדרום, בנפת לוקה במחוז טוסקנה במערב.

== קישורים חיצוניים ==
 
* 

קטגוריה:טוסקנה: נפות
אוגוסטו פרננדס

אַוּגוּסטוֹ מתיאס פרננדס (בספרדית: Augusto Matías Fernández; נולד ב־10 באפריל 1986 בפרגמינו שבפרובינציית בואנוס איירס, ארגנטינה) הוא כדורגלן עבר ארגנטינאי ששיחק בעיקר כקשר באגף הימני ולעיתים גם כקשר מרכזי תוקף.

== קריירה ==
פרננדס גדל במחלקת הנוער של ריבר פלייט וערך את הופעת הבכורה במדי הקבוצה הבוגרת ב-29 בינואר 2006 ונחשב לאחד השחקנים החשובים של הקבוצה למרות גילו הצעיר.
באוגוסט 2009 עבר לקבוצת סנט אטיין הצרפתית, בתיווכו של סוכן השחקנים הישראלי פיני זהבי שלו גם היה שייך כרטיס השחקן של פרננדס.
ביולי 2010 קנתה קבוצת ולס סרספילד את השחקן ובנוסף רכשה את כרטיסו ב-1.5 מיליון דולר. ב-9 באוגוסט 2012 חתם לארבע שנים בסלטה ויגו הספרדית. ב-1 בינואר 2016 חתם לשלוש שנים באתלטיקו מדריד. ב-31 בינואר 2018 חתם בבייג'ינג רנהה הסינית.

ב-23 ביוני 2020, פרננדס חזר לספרד והצטרף לליגה השנייה לקדיס, עמה עלה ליגה בסיום העונה.<ref></ref>

==קישורים חיצוניים ==

==הערות שוליים==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ריבר פלייט
קטגוריה:כדורגלני סנט אטיין
קטגוריה:כדורגלני סלטה ויגו
קטגוריה:כדורגלני ולס סארספילד
קטגוריה:כדורגלני אתלטיקו מדריד
קטגוריה:כדורגלני קדיס
קטגוריה:כדורגלני נבחרת ארגנטינה
קטגוריה:כדורגלני מונדיאל 2014
קטגוריה:כדורגלני קופה אמריקה 2016
קטגוריה:ארגנטינאים שנולדו ב-1986
פראטו (נפה)

נפת פרטו (באיטלקית: Provincia di Prato) היא נפה במחוז טוסקנה שבאיטליה. היא משתרעת על שטח של 365 קמ"ר, ובשנת 2004 התגוררו בה 227,886 נפש. בירתה של הנפה בעיר פראטו. 

הנפה גובלת בנפת בולוניה במחוז אמיליה-רומאניה בצפון, בנפת פירנצה במחוז טוסקנה במזרח ובדרום ובנפת פיסטויה במחוז טוסקנה במערב.

==קישורים חיצוניים==

* 

קטגוריה:טוסקנה: נפות
גוסטבו קברל

גוסטבו דניאל קברל (בספרדית: Gustavo Daniel Cabral; נולד ב-14 באוקטובר 1985 באיסידרו קסנובה שבפרובינציית בואנוס איירס, ארגנטינה) הוא כדורגלן ארגנטינאי המשחק בשורות פצ'וקה.

== קריירה ==
קברל החל לשחק בקבוצת ראסינג קלוב, במהרה הפך לשחקן הרכב ולאחד משחקניה החשובים של הקבוצה ולאחד מהבלמים הצעירים המבטיחים של ארגנטינה. הוא ערך את הופעת הבכורה שלו בקבוצה ב- 2003 ושיחק בשורותיה עד ינואר 2008. למרות התעניינות גוברת מצידן של קבוצות מאירופה, בחר קברל לעבור לריבר פלייט. מחצית מכרטיסו נרכש על ידי סוכן שחקנים. ביוני 2010 עבר לאסטודיאנטס טקוס המקסיקנית. לאחר שנה חזר לארגנטינה וחתם בארסנאל סארנדי. ב-10 באוגוסט 2011 הושאל לקבוצה הספרדית לבנטה, ערך את הופעת הבכורה שלו במועדון ב-3 בדצמבר נגד ברצלונה. ב-12 ביוני 2012 הושאל שוב והפעם לקבוצה סלטה ויגו. בקיץ 2013 הפך לשחקן קבוע. ב-14 ביוני 2019 לאחר שבע שנים בויגו חתם בפצ'וקה המקסיקנית לשנתיים.

=== בנבחרת ===
קברל נחשב לאחד השחקנים הצעירים המבטיחים של ארגנטינה. הוא היה מהשחקנים המובילים של ארגנטינה הצעירה אשר זכתה במונדיאל הנוער ב-2005.

== תארים ==
* ארגנטינה הצעירה - מונדיאל הנוער (2005)

==קישורים חיצוניים ==

* [http://www.cariverplate.com.ar/tplen.php?cat=en&url=ficha-jugador.php&id=131 דף השחקן באתר הרשמי של ריבר פלייט]

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני ריבר פלייט
קטגוריה:כדורגלני ראסינג קלוב
קטגוריה:כדורגלני סלטה ויגו 
קטגוריה:כדורגלני לבאנטה
קטגוריה:כדורגלני פצ'וקה
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-1985
רב יעקב מנהר פקוד

רב יעקב מנהר פקוד היה אמורא בבלי בן הדור השישי. תלמידו של רבינא, ובשמו מסר בתלמוד הבבלי הערות, קושיות ותשובות.

מוצאו של רב יעקב הוא מנהר פקוד שבבבל, ואין פרטים רבים שידועים על משפחתו ועל חייו. למד אצל רבינא. במספר מקומות בתלמוד מסר רב יעקב בשמו של רבינא הערות למהלך התלמוד, קושיות ותירוצים, ובין היתר נזכר שמו בסוגיית מי שהיה נשוי שלוש נשים שבמסכת כתובות:
:"רב יעקב מנהר פקוד משמיה דרבינא אמר: רישא בשתי תפיסות, וסיפא בשתי תפיסות; רישא בשתי תפיסות - דנפלו שבעין וחמשה בחד זימנא, ומאה ועשרים וחמשה בחד זימנא, סיפא בשתי תפיסות - דנפלו שבעים וחמשה בחד זימנא, ומאתים ועשרים וחמשה בחד זימנא."

==מתורתו==
רב יעקב מסר מאמר אחד בשם רבא, ואחד בשם רב הונא בריה דרב יהושע. רוב הדברים שמובאים בשמו בתלמוד הם קושיות והערות למהלך סוגיות, ומיעוטן מאמרים הלכתיים.
:אדם אחד אמר לחברו: אם אמכור את הקרקע הזאת - אמכור אותה לך במאה זוז. הלך ומכר אותה לאדם אחר במאה ועשרים. אמר רב כהנא: קנה הראשון. מתקיף לה (מקשה) רב יעקב מנהר פקוד: האי זוזי אנסוהו (זה שנתן לו מאה ועשרים אנסוֹ למוכרה, ולולא נתן לו כל כך הרבה בערה לא היה בדעתו למוכרה, והוא 'אם אמכור אותה בשווייה' אמר לו, והרי לא מכרה מדעתו אלא בעל כורחו - רש"י)! והלכתא כרב יעקב מנהר פקוד.

לרב יעקב מנהר פקוד יוחסה תקנה להחזיק כלי (נטלא) לנטילת ידיים, שמכיל רביעית:
: אתקין רב יעקב מנהר פקוד נטלא בת רביעתא.

==הערות שוליים==

קטגוריה:הדור השלישי לאמוראי בבל
סיינה (נפה)

נפת סיינה (באיטלקית: Provincia di Siena) היא נפה במחוז טוסקנה שבאיטליה.
== גאוגרפיה ==
סיינה משתרעת על שטח של 3,821 קמ"ר, ובשנת 2004 התגוררו בה 194,440 נפש. בירתה של הנפה בעיר סיינה. 

נפת סיאנה, הוכרה מבחינה משפטית בשנת 1865, כאשר המחוקק הכיר בממשלות המחוזיות כגופי שלטון עצמי, בעלי מטרות משלהם ובעצמאות ניהולית. 

הנפה גובלת בנפת פירנצה במחוז טוסקנה בצפון, בנפת ארצו במחוז טוסקנה בצפון-מזרח, בנפת פרוג'ה ובנפת טרני במחוז אומבריה במזרח, בנפת ויטרבו במחוז לאציו בדרום, בנפת גרוסטו במחוז טוסקנה בדרום, בנפת פיזה במחוז טוסקנה במערב.

==קישורים חיצוניים==

* 

קטגוריה:טוסקנה: נפות
דייגו בונאנוטה

דייגו מריו בונאנוטה רנדה (בספרדית: Diego Mario Buonanotte Rende; נולד ב-19 באפריל 1988 בטאודלינה שבפרובינציית סנטה פה, ארגנטינה) הוא כדורגלן ארגנטינאי המשחק בעמדת הקשר ההתקפי בשורות אוניברסידד קאתוליקה. בונאנוטה מחזיק בדרכון איטלקי.

== ביוגרפיה ==
בונאנוטה גדל במחלקת הנוער של ריבר פלייט. הוא ערך את הופעת הבכורה במדי הקבוצה הבוגרת ב-9 באפריל 2006 כשהוא רק בן 17 אך עלה לכותרות לאחר שער הבכורה היפה שכבש והמשחק המצוין שהציג בניצחון על רוסאריו סנטרל ב-30 בספטמבר 2007.

תחת הדרכתו של מאמן ריבר דניאל פסארלה, החל בונאנוטה להשתלב בקבוצה הבוגרת של ריבר פלייט ועם מינויו של דייגו סימאונה כמאמן הפך בונאנוטה לשחקן הרכב חשוב. בונאנוטה היה השחקן המצטיין של הקבוצה שזכתה באליפות הקלאוסורה לשנת 2008. במהלך הטורניר כבש בונאנוטה 9 שערים והיה הכובש המצטיין של הקבוצה. ב-7 ביוני 2008, כבש בונאנוטה צמד שערים בניצחון על אולימפו שהבטיח את האליפות עבור ריבר, לראשונה מאז טורניר הקלאוסורה בשנת 2004. יכולתו במהלך קלאוסורה 2008 גרמה לרבים בארגנטינה לקרוא לזימונו לסגל הנבחרת.

בונאנוטה נמצא תחת מעקב מצידן של קבוצות באירופה. הוא מצטיין בטכניקה גבוהה ובראיית משחק מצוינת אך גובהו הנמוך (1.59 מ') ומבנה גופו הצנום מקשים עליו להתמודד מול שחקני הגנה קשוחים.

בינואר 2011 חתם על חוזה לחמש שנים במאלגה הספרדית, אשר לשורותיה עבר לאחר כחצי שנה בה הושאל לריבר פלייט. ב-31 בינואר 2013 חתם בגרנדה ל-4 וחצי שנים.

ב-28 באוגוסט 2014 הושאל לפצ'וקה. ב-30 בינואר 2015 הושאל לקילמס ובתום העונה חזר לגרנדה.

לקראת עונת עבר בונאנוטה לא.א.ק. אתונה היוונית, ובאותה עונה זכה עמה בגביע היווני. בונאנוטה לא שותף בניצחון קבוצתו 2-1 בגמר על אולימפיאקוס.

=== בנבחרת ===
בונאנוטה היה חלק מסגל הנבחרת האולימפית שזכתה במדליית זהב באולימפיאדת בייג'ינג. הוא הבקיע שער בבעיטה חופשית בשלב הבתים שעזר לנבחרתו לנצח.

== תארים ==
;ריבר פלייט
* אליפות ארגנטינה: (קלאוסורה)

;א.א.ק. אתונה
* הגביע היווני: 

== קישורים חיצוניים ==

* [http://www.cariverplate.com.ar/tpl.php?cat=es&url=ficha-jugador.php&id=116 דף השחקן באתר הרשמי של ריבר פלייט] 

קטגוריה:קשרי כדורגל ארגנטינאים
קטגוריה:כדורגלני ריבר פלייט
קטגוריה:כדורגלני מאלגה
קטגוריה:כדורגלני גרנדה
קטגוריה:כדורגלני פצ'וקה
קטגוריה:כדורגלני קילמס אתלטיקו קלוב
קטגוריה:כדורגלני א.א.ק. אתונה
קטגוריה:כדורגלני אוניברסידד קאתוליקה
קטגוריה:כדורגלנים באולימפיאדת בייג'ינג (2008)
קטגוריה:אלופים אולימפיים ארגנטינאים: כדורגל
קטגוריה:כדורגלנים ארגנטינאים
קטגוריה:ארגנטינאים שנולדו ב-1988
השעון הדובר

קריינית של שעון דובר בשנות ה-30
מכונה של שעון דובר ב[[מוזיאון המדיה רופריקי אשר בטמפרה, פינלנד]]
השעון הדובר הוא שירות טלפוני בתשלום המספק את השעה המדויקת ולעיתים מאפשר גם לקבל מידע על שעות וזמנים מסוימים ביום.

== בישראל ==
בישראל השירות מסופק על ידי חברת בזק.

=== מחיר ===
עלות השירות מעודכנת מדי פעם על ידי חברת בזק. נכון לחודש מאי 2024, העלות היא 45.29 אגורות לשיחה.<ref></ref>

=== היסטוריה ===
שירות השעון הדובר החל את דרכו במהלך שנות ה-60 של המאה ה-20, עם הקריינית ראומה אלדר, ומספרו היה 15. במהלך שנות ה-80 הפך המספר ל-155. במהלך חודש פברואר 2004, הוחלף קולה של ראומה אלדר בקולו של רונן הירשלר, השירות שודרג ומספרו שונה ל-1455.

=== אפשרויות ===
* בנוסף לעברית, השירות ניתן גם באנגלית, ברוסית ובערבית.
* ציון השעה המדויקת בישראל ובכל מדינות העולם.
* מידע לנוסעים לחו"ל – כולל זמני הזריחה והשקיעה, חגים ואירועים.
* מידע על חגי ישראל ומועדיו, זמני תפילות בישראל ובעולם, וכן זמני כניסת שבת ויציאתה – בישראל ובחו"ל.
* ציון התאריך העברי.

== קישורים חיצוניים ==

* [http://www.bezeq.co.il/internetandphone/phone/service_on_phoneline/stars/ מידע על שירות השעון הדובר], באתר בזק
* [https://youtu.be/UL0DrC0jFoc תחרות הקריינות לשעון הדובר], אנגליה, 1935, ארכיון הסרטונים של AP

==הערות שוליים==

קטגוריה:בזק
קטגוריה:שעונים
קטגוריה:טלפוניה: שירותים
טבולרה

טבולרה (איטלקית: Tavolara) הוא אי קטן בסמוך לחוף הצפוני של סרדיניה. הוא בנוי ממצוקי סלע גיר
== גאוגרפיה ==
אורכו 5 ק"מ ורוחבו ק"מ. רובו מוקף מצוקים תלולים מלבד הקצה שלו. הנקודה הגבוהה באי היא 565 מטר מעל פני הים. ההיסטוריה שלו קשורה אל המלך צ'ארלס אלברט מסאבויה, שעל פי האגדה, כשהגיע לחופיו לחפש את העזים האגדיות עם שיני זהב, שכנראה היו צהובות מאכילת הילישריסום. באי מתגוררות משפחות בודדות - כולן בני משפחה אחת, אשר אביה הגיע לאי בראשית המאה ה-19. הוא זכה להכרה כמלך, וממלכתו נחשבה לאחד מהממלכות העתיקות של אירופה. זו הממלכה הקטנה ביותר בעולם. בבית הקברות של האי, שבו קבורים אבות המשפחה, מעוטרות המצבות ב"כתר מלכות".

באי שתי מסעדות לאירוח תיירים. הים מסביב לאי נוח לספורט ימי. העיר ממנה מקבלת האי טבולרה שירותים נמצאת ב"יבשת" האי סרדיניה ושמה אולביה, אחת מבירות נפת אולביה טמפיו. לאי מגיעים מנמל דייגים קטן בשם Porto San Paolo בחוף סרדיניה, המצוי מעבר למצר ים צר, בין טבולרה לבין סרדיניה. עוד שני איים קטנים לידו: מולרה (Molara) ומולרוטו (Molarotto). טבולרה, במיוחד באזור הדרומי הידוע בשם Tedja Liscia, ושני האיים הללו מהווים גן עדן לצוללנים בשל המגוון הביולוגי העשיר של הדגים שבים.

בשנת 1962 עזבה רוב אוכלוסיית האי את מקומה בעקבות הקמת בסיס נאט"ו והתגברות סכנת הקרינה בשל התחנות שהוצבו באי. כמו כן, הוגבלה כניסת התושבים למחצית האי. באי מוצבת אנטנה לשידורים עבור צוללות.

בשנת 1997 הוכרזו האי וסביבתו כשמורה ימית. בכך הוגבלה פעילות האדם באזור.

עמוד סלע טבעי מצוי על חוף האי והוא דומה לאדם. הוא מכונה בשמות: "the Stone Sentry" ו-"Pope's Rock".סלעים נוספים דומים לשער טבעי: "Ulysses' Bow". באי יש גם מערה עם שרידים של האדם הקדמון: "Grotta del Papa".

==קישורים חיצוניים==

* 
* [http://video.google.com/videoplay?docid=4044667769830205411 וידאו]
* [http://www.amptavolara.it שמורה ימית]
* [http://www.cinematavolara.it פסטיבל סרטים]
* [https://www.fotw.info/flags/it-tavol.html דגל האי]
==הערות שוליים==

קטגוריה:נפת אולביה-טמפיו
קטגוריה:איטליה: איים
סטיבן קפלן

סטיבן קפלן (נולד ב-5 באוקטובר 1953 בניו יורק, ארצות הברית) הוא פרופסור בחוג לימודי אפריקה ובחוג למדע הדתות באוניברסיטה העברית בירושלים, עמד בראש בית הספר לתלמידים מחו"ל ע"ש רוטברג באוניברסיטה העברית, והיה יו"ר הוועדה האקדמית המרכז לחקר ארץ ישראל ויישובה של יד בן-צבי והאוניברסיטה העברית בירושלים.

קפלן סיים את לימודי התואר הראשון במדעי היהדות באוניברסיטת ברנדייס (1975), את התואר השני בלימודי דתות באוניברסיטת הרווארד (1977) ואת הדוקטורט באוניברסיטה העברית בירושלים (1982). 

מתמחה בהיסטוריה של אתיופיה, יהודי אתיופיה גזע וגזענות ונצרות באפריקה, והוא אחד החוקרים המובילים בשאלת מוצא הקהילה היהודית באתיופיה, ביתא ישראל.

היה דיקן הפקולטה למדעי הרוח באוניברסיטה העברית בשנים 2004 - 2006 וכן שימש כרכז התוכנית הבין-אוניברסיטאית ללימודי אפריקה באוניברסיטה העברית בירושלים. בתפקידו האחרון עמד בראש המכון למחקר על שם הרי ס. טרומן למען קידום השלום באוניברסיטה העברית. פרופ' קפלן כתב מספר ספרים עם ד"ר רות וסטהיימר.

שימש יועץ לוועדות הכנסת, למשרד העלייה והקליטה ולגורמים נוספים בנושא קהילת יוצאי אתיופיה. כמו כן, מכהן בתפקידים מרכזיים בשורה של מוסדות אקדמיים מחוץ לישראל, ביניהם בולט מינויו כעורך בכיר באנציקלופדיה המדעית Encyclopaedia Aethiopica .

דודו של אימו של קפלן הוא שלום בארון, פרופ' להיסטוריה וללימודי יהדות.

==ספריו==
* חגי ארליך, הגר סלומון, סטיבן קפלן, אתיופיה: נצרות, אסלאם, יהדות. האוניברסיטה הפתוחה 2003.
* סטיב קפלן, שושנה בן-דור, יהודי אתיופיה - ביבליוגרפיה מוערת. יד יצחק בן-צבי 1998.
* סטיב קפלן, The Beta Israel (Falasha) in Ethiopia.

== קישורים חיצוניים ==
* [https://web.archive.org/web/20070613172134/http://religions.huji.ac.il/faculty/kaplan.html דף הבית של סטיב קפלן באתר האוניברסיטה העברית]
* חגי ארליך, [http://jic.tau.ac.il/moreshet/reshuma.asp?key=1000105 על ספר מאת סטיבן קפלן בנושא תולדותיה של יהדות אתיופיה], פעמים 58, חורף תשנ"ד, עמ' 150–154
מאמריו
* 
* 
* 
* 
* 
* 
* 
* 

==הערות שוליים==

קטגוריה:ניו יורק: אישים
קטגוריה:ישראלים ילידי ארצות הברית
קטגוריה:בוגרי אוניברסיטת ברנדייס
קטגוריה:בוגרי אוניברסיטת הרווארד
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מדע הדתות
קטגוריה:אנתרופולוגים ישראלים
קטגוריה:חוקרי ביתא ישראל
קטגוריה:סגל האוניברסיטה העברית בירושלים: לימודי אפריקה
קטגוריה:חוקרי נצרות
קטגוריה:ישראלים שנולדו ב-1953
צבי אלדובי

הפסל "חיבוק" של צבי אלדובי, בעין הוד
הפסל "עימות", 1974 גן הרצל, חולון
צבי יהודה אלדובי (1904–1996) היה פסל ישראלי שעסק בפיסול פיגורטיבי. מחברי קבוצת "אקלים", שהוקמה בראשית שנות השבעים על ידי רחל שביט ואליהו גת, והשתתף בשלוש התערוכות הראשונות של חברי הקבוצה שנערכו בשנת 1974.

== חייו ==
אלדובי נולד בזקרפטיה ב-1904 למשפחה חסידית. בהיותו בן עשר נרצח אביו אשר לֶמל דוב מול משפחתו בזמן שניסה להגן על נערה יהודייה שברחה אל ביתם מפחד קוזאק שרדף אחריה. על שמו של האב קראו בניו את שם משפחתם אלדוב"י-אשר למל דוב בן יעקב.

בשנות ה-20 עלתה המשפחה ארצה. אלדובי למד באוניברסיטה העברית בירושלים בין השנים 1931–1937. קיבל תואר בוגר ותעודת הוראה במדעי הרוח. למד בבית המדרש למורים בבית הכרם. למד פיסול עם טרודה חיים בשנים 1938–1939 ולמד ציור עם הצייר פרופ' יוסף שוורצמן בשנים 1945–1946 ו- 1950–1951.

השתתף בתערוכות קבוצתיות רבות בישראל ומחוצה לה מ-1944 ואילך. ממיסדי כפר האומנים עין הוד במורדות הכרמל.

==תערוכות יחיד נבחרות==
* 1965 בית יד לבנים, רחובות
* 1969 סקוטסדייל, אריזונה
* 1970, מוזיאון חיפה לאמנות חדשה, המשכן לאמנות על שם חיים אתר, קיבוץ עין חרוד
* 1986, מוזיאון הרצליה לאמנות

==פרסים==
* 1957 פרס עיריית חיפה על שם הרמן שטרוק
* 1963 פרס דיזנגוף, עיריית תל אביב
* 1964 מדליה בתערוכה הבינלאומית, מונקו
* 1965 פרס הצעה לאנדרטה, פריצת הדרך לנגב
* 1967 פרס רכישה, הוועד הפועל של ההסתדרות
* 1991 תואר יקיר תל אביב

==לקריאה נוספת==
* גבריאל תדמור, מרים טל, צבי אלדובי - פסלים - תערוכה רטרוספקטיבית, מוזיאון חיפה לאמנות חדשה, 1970

==קישורים חיצוניים==

* 
* מיכאל יעקובסון: [https://michaelarch.wordpress.com/2019/07/06/סיבוב-באנדרטת-גדוד-52-בחוליקאת/?fbclid=IwAR0y0sndWLfvFnXMjPCw8ALULhMiCzFlMiKJ0WEVqvuBU4naxMR0G8yXO68 סיבוב באנדרטת גדוד 52 בחוליקאת], באתר 'חלון אחורי', 6 ביולי 2019

קטגוריה:פסלים ישראלים
קטגוריה:זוכי פרס דיזנגוף
קטגוריה:זוכי פרס הרמן שטרוק
קטגוריה:קבוצת אקלים
קטגוריה:קבוצת העשרה
קטגוריה:בוגרי האוניברסיטה העברית בירושלים
קטגוריה:בוגרי המכללה האקדמית לחינוך ע"ש דוד ילין
קטגוריה:עין הוד: אישים
קטגוריה:יקירי תל אביב-יפו לשנת 1991
קטגוריה:יהודים הקבורים בהר המנוחות
קטגוריה:ישראלים שנולדו ב-1904
קטגוריה:ישראלים שנפטרו ב-1996
הארמון הקיסרי של טוקיו

תצלום פנורמי של הארמון
מפת הארמון
הארמון הקיסרי של טוקיו (ביפנית: 皇居 - "קוקיו") הוא ארמון מוקף גנים בלב טוקיו בירת יפן, המשמש כמעון המגורים הרשמי של קיסר יפן ושל משפחתו.

==תיאור הארמון==
תשלובת המבנים והאגפים של הארמון משתרעים על שטח של כ-3.41 קמ"ר ומהווים ריאה ירוקה בלבה של טוקיו. הטירה מוקפת תעלות מגן ומגדלי שמירה, וחורשות עבותות. בארמון עובדים כיום כ-1,000 עובדים ובהם טבחים, גננים, אנשי המשמר המלכותי, מוזיקאי החצר, דייגי החצר, והממונים על עצי הבונסאי ועל האורוות.

בין גני הארמון הנרחבים נמצא גן עם כ-350 עצי בונסאי ננסיים בני מאות שנה (אחד מהם בן 600 שנה, ואחרים בני 400 ו-250 שנה).

בארמון נערכים טקסים רשמיים, ובהם טקסי קבלת שגרירים. מבקרים יכולים לבקר בגנו המזרחי של הארמון (בו נמצא מוזיאון המציג את האוספים הקיסריים), וכמו כן בארמון הנפתח לציבור יומיים בשנה - ביום הולדתו של הקיסר (23 בדצמבר) וב-2 בינואר.

==היסטוריה==
טירה הוקמה במקום במאה ה-17 ושמשה כמבצרם של השוגונים לבית טוקוגאווה. הקיסר מיג'י עבר מקיוטו לטירת אדו (לימים טוקיו) ב-1869, ומאותה עת (ועד שנת 1948) כונתה הטירה בשם "ארמון הטירה" (宮城), מבנה הארמון המקורי הוקם בגני הארמון של השוגון, באזור המהווה כיום את הגן המזרחי של הארמון. הארמון נהרס בהפצצות בעלות הברית במלחמת העולם השנייה. הארמון הנוכחי נבנה ב-1968, בסגנון מודרניסטי, עם אזכורים ארכיטקטוניים יפניים. נכון ל-2019 מתגורר בארמון הקיסר הנוכחי, ה-126 במספר בשושלת הקיסרים, נארוהיטו.

<gallery>
KoukyoSeimon.jpg|השער הראשי
Image:Nijuubashi2.jpg|גשר ניג'ובאשי
Image:Japanese_Imperial_Palace_garden2.jpg|גני הארמון
Image:EdoCastleWallBuilding.jpg|חפיר הארמון
</gallery>

==קישורים חיצוניים==

* 
* [https://web.archive.org/web/20080604123737/http://www.kunaicho.go.jp/e07/kyuden.html גלריית תמונות של הארמון]
* [https://web.archive.org/web/20080918044638/http://www.kunaicho.go.jp/e17/ed17-01.html מידע למבקרים בארמון]

קטגוריה:ערכים שבהם תבנית בריטניקה אינה מתאימה
קטגוריה:טוקיו: ארמונות
כוכב לכת תועה

צדק.]]
כוכב לכת תועה (באנגלית: Rogue planet) הוא עצם בעל מסה של כוכב לכת שאינו קשור כבידתית לכוכב כלשהו, ולכן נע בתווך בין-כוכבי כגוף עצמאי. ישנם דיווחים על גילוי עצמים כאלה (לדוגמה, S Ori 70 ), אך הם טרם אושרו באופן רשמי.

חלק מהאסטרונומים מתייחסים לגופים אלה כאל "כוכבי לכת", בדרך כלל מתוקף האמונה שעצמים אלה אכן היו פעם כוכבי לכת אשר נפלטו ממסלולם כתוצאה ממעורבות של כוחות גרוויטציה סביב כוכב האם. עם זאת, אחרים טוענים כי ההגדרה של "כוכב לכת" צריכה להתבסס על המצב הנצפה הנוכחי, ולא על מצב המקורי בעבר. בנוסף, ייתכן כי גופים מסוג זה נוצרים באופן עצמאי בתהליך של קריסת ענן גז, בדומה להיווצרות כוכבים, ובמקרה זה הם לא היו במעמד של כוכבי לכת מעולם. לכוכבים אלו אין שנה, מפני שזו מוגדרת רק עבור גוף המקיף כוכב.

==שמירת חום בתווך הבין-כוכבי==
ב-1998 פרסם החוקר דייוויד סטיבנסון מאמר תחת הכותרת "היתכנות כוכבי לכת תומכי חיים בחלל בין-כוכבי", בו הוערך כי ייתכנו כוכבי לכת תועים בעלי אטמוספירה עבה אשר תמנע קיפאון על ידי איבוד חום לחלל. הוצע כי לחץ אטמוספירי יחסי גבוה של מימן יגרום לאטימות האטמוספירה לקרינה תת-אדומה וימנע בריחת חום לחלל. ההסבר לנוכחות מימן וגזים קלים נוספים באטמוספירה הוא שעם ההתרחקות מכוכב האם והפחתה בכמות רוח כוכב ובקרינה על-סגולה, האטמוספירה העשירה במימן והליום מהדיסקה המקורית, תוכל להיות מוחזקת בקלות אף על ידי כוכב לכת במסה דומה לזו של כדור הארץ.

על פי החישובים של סטיבנסון, עבור גוף בגודל של כדור הארץ בעל אטמוספירה עם לחץ יחסי גבוה של מימן, אנרגיה גאותרמית הנוצרת מדעיכה רדיואקטיבית תוכל לחמם את פני השטח לטמפרטורות מעל נקודת הרתיחה של מים. כתוצאה מכך הוא העריך כי גופים בין-כוכביים בגודל כוכבי לכת ובעלי אוקיינוסים מימיים נוזליים עשויים להתקיים. יותר מכך, בהנחה שגופים אלה יישארו פעילים גאולוגית לתקופות ארוכות, הדבר יאפשר קיום מגנטוספירה מגנה ופעילות געשית על קרקעית הים, שיכולה להוות מקור אנרגיה לחיים.

כמו כן, סימולציה של תרחישי פליטת כוכבי לכת ממערכת האם שלהם הציעה כי כ-5% מגופים בגודל כדור הארץ יוכלו לשמור על ירחים בגודל הירח. ירח גדול יוכל לתרום לחימום גאולוגי נוסף, באמצעות מנגנון של גאות ושפל.

לסיכום, סטיבנסון מציין כי גילוי כוכבי לכת מסוג זה יהיה קשה כיוון שכמות הקרינה התרמית הנפלטת מהם לחלל צפויה להיות קטנה מאוד.

==כוכב לכת תשיעי==
מחקרים שנעשו באמצעות סימולציות הסיקו כי ייתכן שכוכב הלכת התשיעי במערכת השמש הוא כוכב לכת תועה שנלכד בכבידתה של השמש.

==ראו גם==
* אומואמואה
* כוכב תועה

==קישורים חיצוניים==

==הערות שוליים==

תועה
קטגוריה:כוכבי לכת חוץ-שמשיים
סיפורי קרליבך

סיפורי קרליבך הם אוסף של שישה תקליטורים בהם מספר ושר ר' שלמה קרליבך, סיפורי חסידים, בדרכו הייחודית ומלאת ההשראה, ושאותו מלווה הגיטריסט אבי סינגולדה.

את הסדרה יצר והפיק דוד הולשטיין.

האוסף יצא לאור לראשונה בשנת 1996, ולאחר מכן בהוצאה מחודשת בשנת 2000.

== פירוט האלבום ==

* דרכון מונקטש – הסיפורים שותפו של הקב"ה, דרכון מונקטש, החייל והסבא, רגע של קירוב לבבות ונרות השבת
* חצקלה לכבוד שבת – הסיפורים חצקל'ה לכבוד שבת, הרבנית מלובלין, החזן העיור, הב"ח הקדוש.
* ים של דמעות – הסיפורים ר' קלונימוס קלמן, הגיבן הקדוש, שמחת תורה בגטו וורשא, ים של דמעות, וכמה סיפורים על ר' זושא.
* שמע ישראל – הסיפורים הבעל שם טוב הקדוש, תפילת מנחה בקרלין, החוזה מלובלין, שמע ישראל.
* יוסל'ה קמצן קדוש – הסיפור על יוסל'ה קמצן קדוש בעבר ונכדו הבישוף בהווה.
* ר' לוי יצחק מברדיטשוב – הסיפורים מוישל'ה גנב, ר' לוי יצחק מבריצ'ב ור' שלמה מרדומסק.

קטגוריה:שלמה קרליבך
קטגוריה:פולקלור יהודי
זולטן פון באלה

זולטן פון באלה (בהונגרית: Zoltán von Balla; 31 באוגוסט 1883, בודפשט – 1 באפריל 1945, בודפשט) היה שחמטאי הונגרי שזכה באליפות הונגריה בשחמט.

== קריירה ==
פון באלה הגיע למקום ה-11 בתחרות קובורג, שנת 1904. בשנת 1905 הגיע למקום העשירי בתחרות וינה. בשנת 1906 ניצח באליפות הונגריה שהתקיימה בפעם הראשונה, בעיר גיור. בשנת 1911 חלק את המקום הראשון עם ז'יגמונד ברס באליפות הונגריה שהתקיימה בבודפשט. פון באלה ניצח בתחרות שהתקיימה בגיור בשנת 1911.

בשנת 1912 הגיע למקום ה-18 בתחרות ברסלב (ניצחו: עקיבא רובינשטיין ואולדריך דוראס). באותה שנה חלק פון באלה את המקומות השביעי-שמיני בתחרות פיסטיאן (ניצח: עקיבא רובינשטיין), חלק את המקום השלישי-רביעי בתחרות טמשוואר ובשנת 1913 חלק את המקום הרביעי-חמישי בתחרות בודפשט (ניצח: רודולף שפילמן).

בשנת 1916 הגיע פון באלה למקום השני בתחרות בודפשט. בשנת 1918 חלק את המקום הראשון-שני בתחרות בודפשט. באותה שנה חלק את המקום השישי-שביעי בתחרות קשאו (ניצח: ריכרד רטי). בשנת 1921 הגיע למקום החמישי בתחרות בודפשט. בשנת 1922 חלק את המקום ה-12–13 בתחרות פיסטיאן (ניצח: יפים בוגוליובוב). בשנת 1924 ניצח בתחרות בודפשט. בשנת 1925 הגיע למקום השלישי בתחרות בודפשט. בשנת 1928 הגיע למקום התשיעי בתחרות בודפשט (ניצח: חוסה ראול קפבלנקה).

בשנת 1935 חלק פון באלה את המקומות השבעה עשר והשמונה עשר בתחרות טאטאטוארוש (ניצח: לאסלו סאבו).
בשנת 1939 חלק את המקומות הראשון והשני עם לאסלו סאבו בתחרות בודפשט.
בשנת 1940 חלק את המקום הרביעי-חמישי בתחרות בודפשט, לזכרו של גזה מארוצי. (ניצח: מקס אויבה).

בסוף מלחמת העולם השנייה נפגע על ידי טנק סובייטי בתאונת דרכים ומת.

==קישורים חיצוניים==

* [http://chessmetrics.com/cm/CM2/PlayerProfile.asp?Params=199510SSSSS3S007314000000111000000000002310100 מידע כללי]

== הערות שוליים ==

קטגוריה:שחמטאים הונגרים
קטגוריה:הרוגי תאונות דרכים בהונגריה
קטגוריה:בודפשט: אישים
קטגוריה:הונגרים שנולדו ב-1883
קטגוריה:הונגרים שנפטרו ב-1945
בולוניה (נפה)

נפת בולוניה (באיטלקית: Provincia di Bologna) היא נפה במחוז אמיליה-רומאניה שבאיטליה. היא משתרעת על שטח של 3,702 קמ"ר, ובשנת 2015 התגוררו בה 1,004,323 נפש. בירתה של הנפה בעיר בולוניה.

הנפה גובלת בנפת פרארה במחוז אמיליה-רומאניה בצפון, בנפת רוונה במחוז אמיליה-רומאניה במזרח, בפירנצה ובפראטו ובפיסטויה במחוז טוסקנה בדרום, בנפת מודנה במחוז אמיליה-רומאניה במערב.

==קישורים חיצוניים==

* 

קטגוריה:איטליה: נפות לשעבר
החלקה (סטטיסטיקה)

בסטטיסטיקה או בעיבוד תמונה, החלקה היא שיטה למציאת תבניות ודפוסים בגרף תוך כדי הקטנת הרעשים או העלמתם לחלוטין.

== צמצום כמות הערכים בגרף ==
שיטה זו מחשבת מכל n נקודות בגרף נקודה אחת שערכה הוא הערך הממוצע של ה-n נקודות, כך שאם התחלנו מ-N נקודות בגרף, בסוף יהיו לנו N/n נקודות בגרף. החיסרון המרכזי בשיטה זו הוא שנקודות הקיצון קטנות (כל מקסימום מקומי יורד קצת וכל מינימום מקומי עולה קצת).

== שיטת "החלון הנודד" ==
שיטה זו מחשבת כל נקודה בגרף כממוצע של k נקודות לפניה עד k נקודות אחריה (סך הכל ממוצע של 2k+1 איברים). אם התחלנו מ-N נקודת בגרף, נסיים עם N-2k נקודת כי לא ניתן לבצע את השיטה הזו על k הנקודות הראשונות ועל k הנקודות האחרונות. החיסרון המרכזי בשיטה זו הוא אותו חיסרון כמו בשיטה הקודמת, אך בשיטה זו הוא קצת פחות מורגש.

== ממוצע משקולות בשיטת "החלון הנודד" ==
בשיטה זו, כל נקודה עדיין תהיה ממוצע של k נקודות לפניה עד k נקודות אחריה, אך לכל נקודה יינתן משקל שונה בחישוב הממוצע. ישנן שיטות שונות למציאת המשקל הרצוי לכל נקודה:

שיטת מקדמי הבינום של ניוטון:
שיטה בה כל הנקודות מקבלות ערכים לפי המקדמים הבינומיאליים בבינום של ניוטון. אם לדוגמה נרצה לעשות ממוצע של 2 נקודות אחורה עד 2 נקודות קדימה, המקדמים של הנקודות יהיו לפי מקדמי בינום של חזקה רביעית: 1, 4, 6, 4, 1, כלומר הערך המחושב של הנקודה יהיה:<math>Y_{i,calculated}=\frac{1\cdot Y_{i-2}+4\cdot Y_{i-1} + 6 \cdot Y_i +4\cdot Y_{1+i} +1\cdot Y_{i+2}}{16}</math> .

שיטת "סביצקי-גוליי":
שיטה שהומצאה בשנת 1964 על ידי אברהם סביצקי ומרסל גוליי לפיה בוחרים לכל נקודה k נקודות לפניה עד k נקודות אחריה ומתאימים לאותו קטע גרף (קטע של 2k+1 נקודות) פולינום מסדר הקטן מ-2k+1. הרעיון המרכזי הוא ליצור גרף מוחלק מצד אחד, ומצד שני לשמור על גובה נקודות הקיצון בצורה מיטבית או לפחות לשמור על השטח מתחת לגרף. בשביל להגיע לפתרון הנ"ל, משתמשים בשיטת הריבועים המינימליים, אשר תראה לנו איך להגיע בצורה אופטימלית בין הפולינום שיצרנו לבין הגרף הנתון.
שיטה זו נחשבת אחת השיטות המוצלחות ביותר כיום להחלקת גרפים.

==קישורים חיצוניים==

* 

==הערות שוליים==

קטגוריה:סטטיסטיקה
קומיטטוס

הקומיטטוס היה אחד מהמוסדות של השבטים הגרמאניים העתיקים שישבו בצפון אירופה עד לנפילת האימפריה הרומית. פירוש המושג הוא "בני-לוויה".

המנהיג של קבוצת הלוויה סיפק את כל צורכיהם של בני לווייתו, כמו לבוש, מזון וכלי מלחמה, ובעת ניצחון העניק להם חלק מהשלל. בתמורה בני הלוויה הבטיחו למנהיגם ציות, נאמנות ושירות צבאי. כיוון שהמלחמות היו פרטיות, כלומר א-שבטיות, מוסד זה פורר את המערכת השבטית הגרמאנית במאות ה-1 וה-2 לפסה"נ.

הקבוצות הורכבו מלוחמים חופשיים שהתאגדו סביב מנהיג צבאי בעל הצלחות בקרב, והתחייבו לבוא לעזרתו בעת מלחמה ולהיות הצבא שלו. הקשר בין חברי מוסד זה לא היה תמיד משפחתי ולעיתים השתייכו לשבטים שונים. הקשר בין הפרטים במוסד זה חוזק בשבועה, שהנציחה את הזכויות והחובות ההדדיות והעניקה להן את ההכשר של כוחות עליונים.

בני הלוויה הצטרפו למנהיג מסוים כדי לנצח בקרב ולקבל תהילת עולם, ולכן בחרו במנהיג שהאמינו שיספק להם זאת כיוון שכבר היו לו ניצחונות בקרבות קודמים. לבני הלוויה היה כדאי להצטרף אליו גם משום שהוא סיפק להם את כל צורכיהם, ואף העניק להם שלל ממלחמות. למנהיג היה כדאי שיתקבצו סביבו בני לוויה, כי הם היוו את צבאו.

המסירות של בני הלוויה למנהיג הייתה גבוהה מאוד והם היו מוכנים להקריב עצמם על מנת להגן על האדון. בן לוויה שנשאר בחיים אחרי מות אדונו בקרב נחשב כבזוי.

הקומיטטס, כמו הבוצ'לריוס והאנטרוסטיונס, היו שלד לשיטה הפיאודלית שהתפתחה מאוחר יותר באירופה של ימי הביניים.

==קישורים חיצוניים==
* 

קטגוריה:שבטים גרמאניים
פאול יונר

פאול יונר (בגרמנית: Paul Johner; 10 בספטמבר 1887, ציריך, שווייץ – 25 באוקטובר 1938, ברלין, גרמניה) היה שחמטאי שווייצרי.

יונר היה כנר מחונן, ואחיו הבכור של הנס יונר. יונר חלק מקום ראשון-שני באליפות שווייץ בשחמט בשנים 1907, 1908, 1928, 1932 וניצח בשנים 1925 ו-1930.

יונר שיחק בתחרויות בינלאומיות רבות. בשנת 1904 חלק את המקום ה-12–13 בתחרות קובורג (דרג ב'). בשנת 1905/06 הגיע למקום השני בתחרות ניו-יורק. בשנת 1907 הגיע למקום ה-21 בתחרות קרלסבד (ניצח: עקיבא רובינשטיין. בשנת 1908 הגיע למקום ה-14 בתחרות וינה (ניצחו: אולדריך דוראס, גזה מארוצי וקרל שלכטר). באותה שנה הגיע למקום השמיני בתחרות דוסלדורף (ניצח: פרנק מרשל). בשנת 1909 הגיע למקום הרביעי בתחרות ברלין. בשנת 1911 חלק את המקום ה-19–21 בתחרות קרלסבד (ניצח: ריצ'רד טייכמן).

יונר ניצח באליפות התשיעית של ארצות הצפון שהתקיימה בקופנהגן בשנת 1916 (ראה עמ' 9 ב-
[http://www.schack.se/RK/ssfparm2003-05-20.pdf]). הוא חלק את המקום הראשון-שני עם ולטר ג'ון בתחרות ברלין 1917. יונר ניצח בתחרות גטבורג 1920 (דרג ב'), וחלק את המקום הראשון-שני עם רודולף שפילמן בתחרות שבינגן 1923. בשנת 1923 ניצח יונר בתחרות הבינלאומית שהתקיימה בטריסטיה.

ההצלחה השחמטאית הבולטת ביותר של יונר הייתה ניצחון בתחרות ברלין 1924, בהקדימו את עקיבא רובינשטיין, ריצ'רד טייכמן וז'ק מיזס.

יונר שיחק בלוח השני של נבחרת שווייץ באולימפיאדה הבלתי רשמית שהתקיימה בשנת 1936 במינכן +4 -7 =6 (+ ניצחונות – הפסדים = תוצאות תיקו). בין ניצחונותיו באולימפיאדה יש לציין את ניצחונו על מיגל ניידורף ועל ולדאס מיקאנס.

== משחקים מפורסמים ==

=== לבן: פאול יונר שחור: עקיבא רובינשטיין קרלסבד 1907<ref></ref> ===

== קישורים חיצוניים ==

* [http://www.365chess.com/players/Paul_F_Johner 342 משחקי שחמט של יונר],365chess.com
* [http://chessmetrics.com/cm/CM2/PlayerProfile.asp?Params=199510SSSSS3S060164000000141000000000015310100 מידע כללי]

==הערות שוליים==

קטגוריה:שחמטאים שווייצרים

קטגוריה:שווייצרים שנולדו ב-1887
קטגוריה:נפטרים ב-1938
סב

סבתא ונכדתה, ציור מאת [[גאורגיוס יאקובידיס משנת 1893]]
סבתה ושתי נכדותיה, ציור משנת 1883
מסירות לסב ([[אלברט אנקר, 1893)]]
עוגיות]]
סבים הם האבות או האימהות של הוריו של אדם (המילים העבריות סב וסבה נתפסות בימינו כמשתייכות למשלב גבוה ואינן שימושיות בעברית היומיומית; במקומן נקלטו השמות המקבילים מארמית: סבא וסבתה). לכל אדם ישנם שני סבים, שתי סבות, ארבעה רב-סבים (סבא רבא) וארבע רב-סבות (סבתא רבתא) (לעיתים פחות מכך, עקב נישואים בין קרובי משפחה). בן הבן או בן הבת נקרא ביחס לסבו וסבתו נכד ובת הבת או בת הבן נקראת נכדה.

הסבים מזוהים עם זקנה ואף משמשים לעיתים כסמל שלה.

==מעמד==
בתרבויות רבות לסבים תפקיד חשוב בגידול וחינוך הילדים ובמקרים רבים, שבהם ההורים מסרבים או לא מסוגלים לגדל את ילדיהם, לוקחים על עצמם הסבים את התפקיד.

בתרבויות המזרח-אסייתיות המסורתיות, אשר הושפעו מאוד מהקונפוציאניזם, שבו כיבוד האבות היה מן הערכים המוסריים החשובים ביותר במשפחה, נהגו הסבים במשפחה להשתמש בסמכות שלהם בענייני המשפחה, וצאצאיהם היו חייבים לציית להם. מסורת זו נעלמה עם ההתגברות של ההשפעות המערביות והגידול במספר המשפחות הגרעיניות בקרבם.

==השערת הסבתא==
תאוריה להסבר אריכות החיים האנושית ובפרט תוחלת החיים הגבוהה של נשים לאחר הפסקת מחזור הווסת מציעה כי לטיפול של סבות בנכדים לאחר הגמילה ולפני שיוכלו למצוא את מזונם בעצמם הייתה חשיבות בהישרדות של אבות האדם שהתקיימו על ציד ולקט. תאוריה זו - "השערת הסבתא" (Grandmother hypothesis) - מסתמכת על תצפיות בשבטי ציידים-לקטים כדוגמת שבט ההַדזָה בטנזניה, שם לסבות תפקיד מרכזי במציאת מזון (שורשים ופקעות) לילדים בזמן שהאם מטפלת בתינוקות. סבתא פעילה מאפשרת בחברות אלו ילודה גבוהה יותר של הבת כך שמתבטל החסרון שבתקופת הילדות הארוכה אצל בני אדם בהשוואה לבעלי חיים אחרים.

==ביהדות==
לפי ההלכה, מצוות כיבוד הורים כוללת גם את כיבוד הסבים:

במסכת ערכין מוזכר פתגם עממי שרואה את הסבתא כמועילה, לעומת הסב שמהווה נטל על בני הבית.

==זכות משפטית לסבים==

הזכות לסבות היא זכותם של הורי נפטר או נפטרת להולדה לאחר המוות באמצעות זרע של הנפטר או ביצית של הנפטרת. זכות זו נדונה בפסקי דין אחדים.

==ראו גם==
* משפחה
* פסיכולוגיה התפתחותית

==לקריאה נוספת==
* כהן, רינה, תבונת הזקנה - תבונת הסבאות - אינטליגנציה סבאית, מדור לדור, 2017
* מירי ברוך, "תמורות בעיצוב דמות הסבים במשפחה בספרות הילדים בת זמננו", מאזנים כרך פ"א, גיליון 3/4, אפריל 2008. 

== קישורים חיצוניים ==

* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:משפחה
קטגוריה:זקנה
פרארה (נפה)

נפת פרארה (באיטלקית: Provincia di Ferrara) היא נפה במחוז אמיליה-רומאניה שבאיטליה. היא משתרעת על שטח של 2,632 קמ"ר, ובשנת 2005 התגוררו בה 349,774 נפש. בירתה של הנפה בעיר פרארה.

הנפה המסומנת באותיות "FE" גובלת בנפת רוביגו במחוז ונטו בצפון, בנפת מנטובה במחוז לומברדיה בצפון, בנפת מודנה במחוז אמיליה-רומאניה במערב, בנפת בולוניה ובנפת רוונה במחוז אמיליה-רומאניה בדרום.

== קישורים חיצוניים ==
 
* 

קטגוריה:אמיליה-רומאניה: נפות
האוסף הקצבי

האוסף הקצבי הוא אלבומה ה-16 של שרית חדד ואלבום האוסף הראשון שלה אשר יצא לאור ב-5 במאי 2008. האלבום כולל את להיטיה הקצביים של חדד מאלבומיה הקודמים, וכן מספר שירים שלא נכנסו לאלבומים אלה.

==רשימת רצועות==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=20|מספר
!width=100|שיר
!width=70|זמן
!width=70|מילים
!width=70|לחן
!width=70|עיבוד
!width=70|מתוך האלבום
|-
! 01
| שיר הפריחה
| 03:45
| אסי דיין
| צביקה פיק
| דו סול
| עבודה עברית 2, השיר הוקלט בשנת 2008.
|-
! 02
| לצפון באהבה
| 03:08
| דודו ברק
| נורית הירש
| שי ראובני
| לצפון באהבה - שירים ממלחמת לבנון השנייה, השיר הוקלט בשנת 2006.
|-
! 03
| אתה האור
| 04:31
| צ'ולי זכאי
| שי ראובני
| יעקב למאי
| השיר הוקלט בשנת 2006 במסגרת העבודה על אחד האלבומים, אך לבסוף לא נמנה עם שירי האלבום.
|-
! 04
| אין גבול לאהבה
| 03:21
| דוד זיגמן
| סוטיס וולאניס
| סוטיס וולאניס
| השיר הוקלט בסלוניקי, יוון במסגרת הדיסק של סוטיס וולאניס שראה אור ביוון. הוקלט בשנת 2004. נכנס גם לאלבום מנטה 2 - האוסף .
|-
! 05
| חגיגה
| 04:13
| הנרי
| הנרי
|הנרי ונערי רפול
| חגיגה
|-
! 06
| קצת משוגעת
| 03:52
| נערי רפול
| נערי רפול
| שי ראובני
| רק אהבה תביא אהבה
|-
! 07
|בחום של תל אביב
| 03:25
| עברי לידר
| הנרי
| שי ראובני
| חגיגה
|-
! 08
| שרופה עליו
| 03:08
| מירית שם אור
| צביקה פיק
| שי ראובני
| ילדה של אהבה
|-
! 09
| הכל סגור
| 03:22
| זאב נחמה
| זאב נחמה ותמיר קליסקי
| שי ראובני
| חוק החיים
|-
! 10
| מיסטר די ג'יי
| 03:11
| יואב גינאי
| צביקה פיק
| שי ראובני
| ילדה של אהבה
|-
! 11
| כוכבים של אהבה
| 03:33
| יוסי גיספן
| שרית חדד
| שי ראובני
| מיס מיוזיק
|-
! 12
| חוק החיים
| 03:25
| דוד זיגמן
| כריסטו ניקולפוס
| שי ראובני
| חוק החיים
|-
! 13
| קמע
| 03:42
| נערי רפול
| נערי רפול
| שי ראובני
| חגיגה
|-
! 14
| מלך הרחוב
| 03:32
| דוד זיגמן
| שמעון בוסקילה
| שי ראובני
| רק אהבה תביא אהבה
|-
! 15
| אתה תותח
| 03:26
| יוסי גיספן
| אוזבקי (טוליב קולייב)
| שי ראובני
| ילדה של אהבה
|-
! 16
| עלם משגע
| 04:02
| הנרי
| הנרי
| הנרי
| חגיגה
|-
! 17
| קרנבל בנח"ל
| 03:36
| לאה נאור
| יאיר רוזנבלום
| שי ראובני
| השיר הוקלט במסגרת פרויקט המחווה של גלגלצ - שירותרום 2001, נכנס גם לאלבום ילדה של אהבה
|-
! 18
| מלכת הדיסקו
| 02:36
| אהוד מנור
| צביקה פיק
| שי ראובני
| קדם אירוויזיון 2002
|-
! 19
| זה ששומר עליי - רמיקס
| 08:42
| דו סול
| דו סול
| עופר ניסים וינון יהל
| עופר ניסים - Happy People, השיר הוקלט בשנת 2007.
 |}

==קישורים חיצוניים==

קטגוריה:אלבומי שרית חדד
קטגוריה:אלבומים בעברית
קטגוריה:אלבומי חברת אבי גואטה הפקות בע"מ
האוסף השקט

האוסף השקט הוא האלבום ה-17 של שרית חדד ואלבום האוסף השני שלה אשר יצא לאור ב-5 במאי 2008. האלבום הוא אוסף של שירים שקטים מאלבומיה הקודמים, וכן שירים שהוקלטו, אך לא נכנסו לאלבומים אלה.

==רשימת רצועות==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=100|שיר
!width=70|זמן
!width=70|מילים
!width=70|לחן
!width=70|עיבוד
!width=70|מתוך האלבום/בוצע לראשונה
|-
! יום חולין
| 03:25
| רחל שפירא
| יאיר רוזנבלום
| אבנר חודורוב
| שידורי התרמה של עמותת "לתת" - 2004
|-
! בין כל הבלאגן
| 04:00
| הנרי
| הנרי
| יעקב למאי
| מיס מיוזיק
|-
! אהבה מעבר לפינה
| 03:41
| יואב גינאי
| יוני רועה
| שי ראובני
| התוכנית "אהבה מעבר לפינה", 2003
|-
!אור
| 04:11
| הנרי
| הנרי
| יעקב למאי
| חגיגה
|-
! הייתי בגן עדן (מתוך הופעה בקיסריה)
| 05:03
| אהוד מנור
| שמעון בוסקילה
| שי ראובני
| כמו סינדרלה
|-
! אצלי הכל בסדר
| 04:05
| שמרית אור
| בועז שרעבי
| שי ראובני ועמית הראל
| השיר הוקלט במסגרת פרויקט "לפתוח את הלב למען הקהילה", השיר הוקלט בשנת 2004
|-
! למות מאהבה
| 03:58
| יוסי גיספן
| זאב נחמה
| שי ראובני
| מיס מיוזיק
|-
! שלך לנצח
| 03:05
| יוסי גיספן
| שמעון בוסקילה
| שי ראובני
| חגיגה
|-
! פנויה לאהבה
| 03:22
| אהוד מנור
| שרית חדד
| שי ראובני
| חגיגה
|-
! היום היום
| 03:51
| דודו ברק
| מוני אמריליו
| שי ראובני
|השיר הוקלט במסגרת פרויקט "יום טוב".השיר נכנס גם לאלבום רק אהבה תביא אהבה, השיר הוקלט ב-2002.
|-
! חתיכה מחיי
| 03:32
| יוסי גיספן
| שרית חדד
| יעקב למאי
| מיס מיוזיק
|-
! העצב בתוכי
| 04:23
| יוסי גיספן
| איטלקי עממי
| שי ראובני
| ילדה של אהבה
|-
! לתת הכל
| 03:42
| דו סול
| דו סול
| דו סול
| שידורי ההתרמה של עמותת "לתת" - 2007
|-
! אל תבקש משאלות
| 03:32
|ירון כהן
| ירון כהן
| שי ראובני
| רק אהבה תביא אהבה
|-
! ניצוץ החיים (מתוך הופעה בקיסריה)
| 04:56
| דוד זיגמן
| טורקי
| שי ראובני
| ניצוץ החיים
|-
! לראות את הכאב
| 04:22
| יוסי גיספן
| שמואל אלבז
| שי ראובני
| ילדה של אהבה
|-
! אבא (מתוך הופעה בקיסריה)
| 04:31
| דוד זיגמן
| שרית חדד
| שי ראובני
| לעשות מה שבא לי
|-
! לו יהי
| 03:36
| נעמי שמר
| נעמי שמר
| שי ראובני
| הושמע לראשונה במסגרת ערב לכבוד פשנל 2003. נכנס גם לאלבום חגיגה.
|-
! אדון עולם
| 04:12
| מן המקורות
| עוזי חיטמן
| שי ראובני
| לזכרו של עוזי חיטמן יום העצמאות 2005
 |}

==קישורים חיצוניים==

קטגוריה:אלבומי שרית חדד
קטגוריה:אלבומים בעברית
קטגוריה:אלבומי חברת אבי גואטה הפקות בע"מ
עיר פדרלית

עיר פדרלית (בגרמנית Bundesstadt) היא תוארן הרשמי של הערים הבאות, בהקשרים שלהלן:
* בון (גרמניה) - ב-26 באפריל 1994, כאשר בון חדלה מלשמש כבירת גרמניה וברלין זכתה בתואר הבירה (Bundeshauptstadt - "עיר הבירה הפדרלית") במקומה, הוענק לראשונה התואר "עיר פדרלית" לבון, שנועד להצביע על כך שחלק ממשרדי הממשלה, משכנו החליפי של הבונדסראט (אספת המדינות) ומעונו הרשמי המשני של נשיא גרמניה נותרו בה.

* ברן (שווייץ) - חוקת שווייץ לא קבעה בירה למדינה, ו"העיר הפדרלית" הוא תוארה הרשמי של ברן, מקום מושבן של רוב רשויות השלטון הפדרליות מאז 1848.

* מוסקבה וסנקט פטרבורג (רוסיה): מבין 83 הסובייקטים הפדרליים של רוסיה מוגדרות מוסקבה וסנקט פטרבורג כערים פדרליות, אולם הגדרה זו אינה נושאת עימה סמכויות של עיר בירה. אף שמוסקבה היא אכן בירת רוסיה, מתחלקים מוסדות השלטון ברוסיה בין שתי הערים.
** סבסטופול שבחצי האי קרים נחשבת גם היא לעיר פדרלית על ידי רוסיה, אך אוקראינה שממנה השטח נכבש מוסיפה לראות בו שטח השייך לה.

* בעבר שימש המונח גם כתוארה של העיר וושינגטון, הבירה הפדרלית של ארצות הברית, לפני שאוחדה עם מחוז קולומביה ליצירת וושינגטון די. סי. ("וושינגטון (ו)מחוז קולומביה").

==ראו גם==
* טריטוריה פדרלית

*
רימיני

רימיני () היא עיר במחוז אמיליה-רומאניה שבאיטליה, ובירת נפת רימיני. העיר שוכנת סמוך לחוף הים האדריאטי, בין הנהרות מארקיה (Marecchia) ואוסה (Ausa). ענפי הכלכלה המסורתיים שלה הם ספנות ודיג חופיים, ויחד עם ריצ'ונה (Riccione) היא קרוב לוודאי אתר הנופש המפורסם ביותר בריביירה האדריאטית בקרב האיטלקים. בעיר כ-150,000 תושבים (2018).

==אתרים מרכזיים==
*הקתדרלה מן המאה ה-13 - הייתה במקור בסגנון גותי, אך שונתה לפי הוראת סיג'יזמונדו פאנדולפו מאלאטסטה (Sigismondo Pandolfo Malatesta) לאונה בטיסטה אלברטי, ובעיצוביו של לאונה בטיסטה אלברטי, אך בנייתה מעולם לא הסתיימה. בקתדרלה נמצאים קברים של סיג'יזמונדו ואשתו איזוטה (Isotta).
*הקשת של אוגוסטוס - נבנתה בשנת 27 לפנה"ס. גובהה של הקשת 9.92 מטר ורוחבה 8.45 מטר. החומה שמעל הקשת נוספה בימי הביניים.

== ערים תאומות ==
הערים התאומות של רימיני הן:
* 
* 
* 
* 
* 
* 

==ראו גם==
*נמל התעופה הבינלאומי פדריקו פליני

==קישורים חיצוניים==

* 
* 
* 

הקשת של אוגוסטוס

קטגוריה:איטליה: ערי חוף
קטגוריה:אמיליה-רומאניה: ערים
קטגוריה:מדינת האפיפיור
שולמית גולדהבר

שולמית גולדהבר (בגרמנית: Sulamith Goldhaber; 4 בנובמבר 1923 – 11 בדצמבר 1965) הייתה פיזיקאית אנרגיות גבוהות ומומחית בינלאומית בנושא האינטראקציות בין קאונים לבין נוקליאונים. גולדהבר הייתה האדם הראשון לצפות באינטראקציות גרעיניות של האנטיפרוטון.

==קורות חיים==
גולדהבר נולדה בווינה אוסטריה וגדלה בארץ ישראל של המנדט הבריטי כאשר משפחתה עלתה לארץ. היא למדה באוניברסיטה העברית בירושלים, שם פגשה והתחתנה עם הפיזיקאי גרסון גולדהבר. היא סיימה את לימודיה באוניברסיטה העברית עם תואר שני והיגרה לארצות הברית עם בעלה ללימודי דוקטורט.

==הנצחה==
אוניברסיטת תל אביב מקיימת קולקוויום לזכרה.

==קישורים חיצוניים==
* לואיס אלוורז, 

קטגוריה:פיזיקאיות יהודיות
קטגוריה:פיזיקאיות אמריקאיות
קטגוריה:פיזיקאים אמריקאים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת ויסקונסין–מדיסון
קטגוריה:בעלי תואר דוקטור מאוניברסיטת ויסקונסין–מדיסון
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-1965
קטגוריה:אמריקאים שנפטרו ב-1965
תצורה רשתית

התצורה הרשתית (TA: Formatio reticularis) היא אזור במוח הממוקם בגזע המוח ומכיל 90 גרעינים ורשתות סבוכות של תאי עצב. 
התצורה הרשתית מעוררת את קליפת המוח להיות קשובה לגרייה חדשה ושומרת על ערנות המוח אפילו בזמן שינה.
בהתאם לכך, פגיעה חמורה בתצורה הרשתית מובילה רבות למצב של תרדמת. 

==מיקום וקישורים לחלקים אחרים במערכת העצבים==
התצורה הרשתית נמתחת מחלקו העליון של המוח האמצעי, עוברת דרך הפונס ומגיעה עד לתחתית המוח המוארך.

התצורה הרשתית שולחת אקסונים לחלקים רבים במערכת העצבים, במסילות עולות (לעבר קליפת המוח) ויורדות (לאורך חוט השדרה).
התצורה הרשתית מקבלת מידע רב מקליפת המוח הקדם-מוטורית וממספר אזורים תת-קורטיקלים, כמו האמיגדלה, ההיפותלמוס וגרעיני הבסיס.

התצורה הרשתית שולחת מידע חושי לתלמוס, אשר בתורו מתעל את המידע לעיבוד במקומות המתאימים בקליפת המוח. למשל, המידע המגיע מן העיניים מתועל לאזורים האחראיים על הראיה.

==תפקידים==
התצורה הרשתית ממלאת תפקיד חשוב בשליטה על מנגנונים הקשורים לעוררות ושינה. 
בין השאר, התצורה הרשתית מווסתת העברה של מידע המגיע ממערכות החוש, ומשתתפת בקביעה האם יועבר למוח הגדול ויגיע למודעות.
התצורה הרשתית חיונית להיבטים מסוימים של התפקודים הניהוליים.

מבנים בתצורה הרשתית מעורבים גם בשליטה מוטורית. התצורה הרשתית חיונית לתנועה של העיניים, הראש והגפיים.
שליטה מוטורית מאפשרת קואורדינציה. 

התצורה הרשתית קשורה גם לוויסות טמפרטורה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:גזע המוח
Don't Stop Me Now

Don't Stop Me Now (בעברית: אל תעצור אותי עכשיו) הוא שיר של להקת הרוק הבריטית קווין, ונכלל באלבומה השביעי של הלהקה, Jazz. השיר יצא כסינגל בשנת 1979, והגיע למקום 9 במצעד הלהיטים הבריטי ולמקום 86 במצעד הלהיטים האמריקאי.

השיר נכתב והולחן על ידי סולן הלהקה, פרדי מרקיורי. בשונה מרוב שירי הלהקה, בשיר זה לא מבצע חלק עיקרי גיטריסט הלהקה, בריאן מיי, שבדרך כלל מוביל את שירי הלהקה. השיר הוקלט גם על ידי הלהקה מקפליי.

בשנת 2005 נבחר השיר ל"שיר המכוניות הטוב בעולם", בתחרות שנערכה בשיתוף עם תוכנית הטלוויזיה "טופ גיר".

השיר גם מופיע באלבום האוסף של הלהקה Greatest Hits מ-1981, וביוני 2011, במסגרת חגיגות ה-40 שנים של קווין, נכלל טייק ישן של השיר המכיל חלקים נוספים של גיטרות, במיני אלבום בונוס במהדורה המחודשת וההוצאה המחודשת של האלבום Jazz.

בשנת 2014, הקוראים של מגזין הרולינג סטון דירגו את השיר במקום השלישי האהוב עליהם של קווין.

== קליפ ==
את הקליפ של השיר ביים ג'יי קליבנשטיין וצולם ביער הלאומי בבריסל, בלגיה ב-26 בינואר 1979.

== בהופעות ==
בגרסת האולפן, החלק של בריאן מיי הוא רק בסולו הגיטרה שלו, אבל בגרסאות של ההופעות של Jazz ושל Crazy ב-1979, מיי שיחק קצת בקצב של הגיטרה בכל השיר כדי לתת יותר תחושה של מוזיקת רוק.

גרסה חיה של השיר מופיעה באלבום של הלהקה Live Killers משנת 1979.

== סינגל ==
במהדורה היפנית, האמריקאית, הקנדית והאוסטרלית, השיר "More Of That Jazz" היה הבי-סייד.

== משתתפים ==
* פרדי מרקיורי - שירה וקולות ליווי, פסנתר.
* בריאן מיי - גיטרה, קולות ליווי.
* רוג'ר טיילור - תופים, כלי הקשה, תוף מרים, משולש, קולות ליווי.
* ג'ון דיקון - גיטרה בס.

==קישורים חיצוניים==

קטגוריה:שירי 1979
קטגוריה:סינגלים מ-1979
קטגוריה:שירי קווין
קטגוריה:שירים באנגלית
קטגוריה:שירי להט"ב
קטגוריה:שירי הארד רוק
קטגוריה:שירי פופ רוק
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת אלקטרה רקורדס
קטגוריה:סינגלים בהוצאת הוליווד רקורדס
ארמון האפיפיורים

ארמון האפיפיורים (בצרפתית: Palais des Papes) הנמצא באביניון שבדרום צרפת, הוא אחד מהגדולים והחשובים במבנים הגותים באירופה. הארמון נבנה בימי הביניים ומשמש כיום מוזיאון.

==היסטוריה==
אביניון הפכה למקום שהותם של האפיפיורים בשנת 1309, כשאפיפיור קלמנס החמישי לא הצליח להתמודד עם המהומה האלימה שפרצה עם בחירתו. קלמנס העביר את מועצתו לאביניון, לתקופה שנודעה כאפיפיורות אביניון. קלמנס התגורר כאורח במנזר הדומיניקני באביניון, ויורשו, האפיפיור יוחנן העשרים ושניים הקים במקום מבנה מפואר. בשנת 1334 בתקופתו של האפיפיור בנדיקטוס השנים עשר חודש ארמון הבישופים הישן, והעבודה נמשכה על ידי יורשיו עד שנת 1364. האתר נבנה על סלע טבעי בקצה הצפוני של אביניון, במקום המשקיף על נהר הרון. הארמון נבנה בשני שלבים עיקריים בשני חלקים שונים הידועים כארמון הישן (Palais Vieux) והארמון החדש (Palais Neuf). כשהסתיימה בנייתו, תפס הארמון שטח של כ-11,000 מטרים רבועים. הבנייה הייתה יקרה מאוד, ובמסגרתה הוצאו רוב הכנסות האפיפיור.

הארמון הישן נבנה על ידי האדריכל פייר פויסון ממיירפואה בהוראתו של האפיפיור בנדיקטוס השנים עשר. בנדיקטוס הקפדן הרס את הארמון האפיסקופלי הישן והחליפו בבניין גדול ביותר שהוקם סביב קלויסטר ואשר בוצר היטב נגד התקפות. ארבע קשתות האכסדרה מאוגפות במגדלים גבוהים.

בזמנם של האפיפיורים קלמנס השישי, אינוקנטיוס השישי ואורבנוס החמישי, המבנה הורחב למה שמוכר כיום כארמון החדש. ז'אן דה לובר מונה בידי האפיפיור קלמנס השישי לבניית מגדל חדש ומבנים סמוכים, כולל קפלה גדולה ששימשה כמקום לעבודת האפיפיורים. שני מגדלים נוספים נבנו בתקופתו של אינוקנטיוס השישי. האפיפיור אורבנוס החמישי השלים את בניית חצר הארמון, ואיתה גם מספר בניינים כדי לתחומה. פנים הבניינים עוטר בדרך כלל בפרסקאות, שטיחי-קיר, ציורים, פסלים ותקרות עץ.

האפיפיורים נטשו את אביניון ב-1378, ושבו לרומא, אך גרמו בכך לקרע המערבי, שבמהלכו האנטי-אפיפיורים קלמנס השביעי ובנדיקטוס השלושה עשר הותירו את ביתם באביניון עד שנת 1408. זה האחרון התבצר בארמון למשך עשר שנים, לאחר שצרו עליו ב-1398. המבנה נותר בידיה של האנטי-אפיפיורות למשך מספר שנים. העיר הייתה במצור משנת 1410 עד שנת 1411, אך הושבה לידי צירי האפיפיורות ב-1433.

אף על פי שהארמון נותר בידי האפיפיורים ביחד עם הערים הסמוכות לו למשך 350 שנים נוספות, מצבו התדרדר בהדרגה, וזאת למרות ששוקם בשנת 1516. כשפרצה המהפכה הצרפתית ב-1789, מצבו של הארמון היה בכי רע, והוא נכבש ונבזז בידי צבאות המהפכה. ב-1791 התבצע בו טבח המוני של מתנגדי המהפכה, שגופותיהם הושלכו למגדל דה לטרין שבארמון הישן.

בתקופת נפוליאון שימש הארמון לצרכים צבאיים כקסרקטין וכבית כלא. הארמון נפגע קשות בתקופה זו, והוא פונה ושוקם רק בשנת 1906, כשהפך למוזאון לאומי. יופיו של הארמון פתוח כיום לציבור; הוא גם ביתה של ישיבת מחוז ווקלואה ושל ארכיוני המחוז. הישיבות מתקיימות באולם Salle du Conclave [https://web.archive.org/web/20080317011401/http://www.palais-des-papes.com/pages/cicconclave.html] ששטחו כ-350 מ"ר וניתן להושיב בו כ-500 איש.

==קישורים חיצוניים==

* 

הארמון מימין ונהר הרון גשר אביניון משמאל. ברקע נראה מון ונטו

קטגוריה:ערכים שבהם תבנית בריטניקה אינה מתאימה
קטגוריה:מבנים גותיים
קטגוריה:צרפת: אתרי מורשת עולמית
קטגוריה:פרובאנס-אלפ-קוט ד'אזור: מבנים
קטגוריה:אביניון
קטגוריה:הכס הקדוש